Mazlûm Dag û Abdurrahman Er 17ê temmuza 2019î ra nata Zîndanê Hewlêrî de tepişte yê. Er û Dag vera ferzkerdişê kincanê zîndanî 40 rojî yo çalakîya grevê vêşanîye kenê.
Mazlûm Dag û Abdurrahman Er roja verêne ra nata Zîndanê Hewlêrî de raştê binpaykerdişê heqan yenê. Er û Dagî vera îşkence û muameleya xirabe 28ê êlula 2022yî de zî dest pê grevê vêşanîye kerdbî û seba ke waştişê înan ameyê qebulkerdene roja 14. de grevê xo qedînabî.
Wird tepişteyan 13ê sibata 2022yî de reyna vera binpaykerdişê heqan dest pê rojeyê mergî kerdbi. Dima ke sozê qedînayîşê binpaykerdişan dîyabi înan  roja 9ê de peynîya çalakîya xo ardbî.
